Γεώργιος Δελίδης

Ο **Γιώργος Δελίδης** (1936 – 11 Απριλίου 2024) ήταν Έλληνας καθηγητής της Παθολογοανατομικής Σχολής του Πανεπιστημίου Κρήτης.

## Σύντομο βιογραφικό
Πήρε πτυχίο από την Ιατρική Σχολή του Πανεπιστημίου Αθηνών το 1961, ειδικεύθηκε στην Παθολογική Ανατομική στο Παθολογοανατομικό Εργαστήριο του Πανεπιστημίου Αθηνών και πήρε τον τίτλο της ειδικότητας το 1966. Το 1965 διορίστηκε τακτικός Πανεπιστημιακός Βοηθός και το 1969 επιμελητής στο παραπάνω εργαστήριο.
Το 1976 εκλέχθηκε Υφηγητής της Παθολογικής Ανατομικής (από το 1982 επίκουρος καθηγητής).

Με υποτροφία του ΙΚΥ και μετεκπαιδευτική άδεια πήγε στο Σέφιλντ (Sheffield) της Αγγλίας όπου εξελέγη και εργάστηκε ως Lecturer in Pathology στην εκεί Ιατρική Σχολή από το 1970 ως το 1973 οπότε και επέστρεψε στη θέση του επιμελητή στην Αθήνα. Το 1980 μετά από πρόσκληση εργάστηκε ως επισκέπτης καθηγητής του Πανεπιστημίου του Sheffield σε αμοιβόμενη θέση.

Από το 1975 ως το 1991 ανέλαβε τη διεύθυνση του Παθολογοανατομικού Εργαστηρίου του Αντικαρκινικού Νοσοκομείου Μεταξά του Πειραιά όπου παρέμεινε από το 1985 ως Διευθυντής ΕΣΥ.

Το 1990 εκλέχθηκε καθηγητής Παθολογικής Ανατομικής της Ιατρικής Σχολής του Παν/ου Κρήτης ενώ το 1993 ως το 1995 διετέλεσε αναπληρωτής Πρόεδρος και από το 1995 ως το 1999. Πρόεδρος της Ιατρικής Σχολής. Το 2004 συνταξιοδοτήθηκε και το 2005 εκλέχθηκε ομότιμος καθηγητής.

Απεβίωσε σε ηλικία 88 ετών στις 11 Απριλίου 2024.

## Επιστημονικές Εταιρείες
### Ελληνικές
Υπήρξε ιδρυτικό μέλος (1966) και πρόεδρος (1987-1991) της Ελληνικής Παθολογοανατομικής Εταιρίας και κατά τη διάρκεια της θητείας του οργανώθηκε το 1ο Πανελλήνιο Συνέδριο και εκδόθηκε το περιοδικό της Εταιρίας (Αρχεία Παθολογική Ανατομικής). Έχει διατελέσει μέλος του ΔΣ, Γεν. Γραμματέας και Αντιπρόεδρος της Ελληνικής Αντικαρκινικής Εταιρίας.

### Διεθνείς Εταιρίες/Οργανισμοί
* Διετέλεσε Συντονιστής Παθολογοανατομικού Τμήματος Οργανισμού Ευρωπαϊκών Αντικαρκινικών Ινστιτούτων (Organization of European Cancer Institutes) (1989-1991)
* Το 1990 εκλέχτηκε μέλος του Δ.Σ. της Διεθνούς Ενωσης Εναντίον του Καρκίνου (U.I.C.C – International Union Against Cancer) για την 8ετία 1990 - 1998, με αντικείμενο την Διεθνή Αντικαρκινική πολιτική.
* Υπήρξε μέλος της British Society of Pathology της Association of Clinical Pathologists και της European Society of Pathology. Της τελευταίας διετέλεσε μέλος του ΔΣ (1995-1999).
* Διετέλεσε μέλος του European Mesothelioma Panel (1985 – 2002, 2000 – 2002 συντονιστής), και 1999 – 2003 Πρόεδρος της International Society of Diagnostic Quantitative Pathology.
* Το 2004- 2009 διετέλεσε μέλος του ΔΣ της Association of European Cancer Leagues (ECL).

## Δημοσιεύσεις
* Πρακτική Ιστολογική Ιστοχημική Τεχνική (έκδοση Πασχαλίδη α. 1980 β.1990 εξαντλημένο).
* Στοιχεία Μορφομετρίας Εκδοση Ελλ.Παθολογοανατομικής Εταιρίας (εξαντλημένο).
* Comprehensive Tumor Terminology Handbook (CTT).
* Editors: Phillip H. McKee, Catherine N. Chinyama, Wladimir V. Bogomoletz, George S. Delides, Willies New York etc. 2001.
* Σύνοψη Παθολογικής Ανατομικής, έκδοση Παρισιάνος, 2002.
* 85 Ερευνητικές εργασίες δημοσιευμένες σε διεθνή επιστημονικά περιοδικά.
* Περισσότερες από 50 σε Ελληνικά περιοδικά.

### Τελευταίες δημοσιεύσεις
* G.S.Delides: The Royal Tombs at Vergina Macedonia, Greece, Revisited: A Forensic Review, *International Journal of Forensic Science & Pathology (IJFP) 2016 4(4), 234-239. *
* G.S.Delides: King Philip’s II of Macedonia Tomb Revisited. The Female Remains in the Antechamber are Still Unidentifiable, *International Journal of Forensic Science & Pathology (IJFP) 2019;  6(3), 411-416. *

## Παραπομπές


Κατηγορία:Καθηγητές Πανεπιστημίου Κρήτης
Κατηγορία:Έλληνες παθολόγοι